Rikunarita-ORG/Wikinium huggingface dataset:
# சேர்ப்பு (கணக் கோட்பாடு)

இரு கணங்களின் சேர்ப்பு: WIKINIUM\_MATH\_PH\_0
மூன்று கணங்களின் சேர்ப்பு: WIKINIUM\_MATH\_PH\_2
கணக் கோட்பாட்டில், இரு கணங்களின் **சேர்ப்பு** (*union*) என்பது இரு கணங்களுக்கு இடையே அமுல்படுத்தக் கூடிய ஒரு செயல்முறை ஆகும். இதை **ஒன்றிப்பு** என்றும் குறிப்பிடலாம். சேர்ப்பின் போது இரு கணங்களின் உறுப்புகளையும் சேர்த்து புது கணம் ஒன்று உருவாக்கப்படுகிறது. இதன் குறியீடு ∪ ஆகும். இது தர்க்க செயற்பாடு அல்லது கூட்டலுக்கு இணையானது.

இரண்டு கணங்களைக் "கூட்ட" முடியும். *A* இனதும் *B* இனதும் **ஒன்றிப்புA* U *B* என்பதால் குறிக்கப்படும். இதுவே *A* அல்லது *B* இன் உறுப்புக்களாக இருந்த எல்லா வெவ்வேறான பொருட்களையும் கொண்ட கணமாகும்.
இரண்டுக்கும் மேற்பட்ட கணங்களின் ஒன்றிப்பையும் காணமுடியும்.

## வரையறை

*A* , *B* கணங்களின் சேர்ப்பு கணம் என்பது *A* கணத்திலுள்ள உறுப்புகள், *B* கணத்திலுள்ள உறுப்புகள் அல்லது *A* மற்றும் *B* இரண்டுக்கும் பொதுவான உறுப்புகள் அனைத்தையும் கொண்ட கணமாகும்.

கணக் கட்டமைப்பு முறையில் சேர்ப்பு கணம்:

 WIKINIUM\_MATH\_PH\_4 .
எடுத்துக்காட்டுகள்:

* {1, 2} U {சிவப்பு, வெள்ளை} = {1, 2, சிவப்பு, வெள்ளை}
* {1, 2, பச்சை} U {சிவப்பு, வெள்ளை, பச்சை} = {1, 2, சிவப்பு, வெள்ளை, பச்சை}
* {1, 2} U {1, 2} = {1, 2}

## அடிப்படை இயல்புகள்

* *A* U *B*   =   *B* U *A*, கணங்களின் ஒன்றிப்புச் செயல் பரிமாற்றுப் பண்பு கொண்டது
* *A*   , *B*   இரண்டும்   *A* U *B* இன் உட்கணங்களாகும்.
* *A* U *A*   =  *A*
* *A* U ø   =  *A*
* *A* ∪ (*B* ∪ *C*) = (*A* ∪ *B*) ∪ *C*, கணங்களின் ஒன்றிப்புச் செயல் சேர்ப்புப் பண்பு கொண்டது.

## மேற்கோள்கள்

## வெளியிணைப்புகள்

விக்கிமீடியா பொதுவகத்தில்,
 சேர்ப்பு (கணக் கோட்பாடு)
என்பதில் ஊடகங்கள் உள்ளன.

* WIKINIUM\_MATH\_PH\_6
* Hazewinkel, Michiel, ed. (2001), "Union of sets", *Encyclopedia of Mathematics*, Springer, ISBN 978-1556080104
* Infinite Union and Intersection at ProvenMath De Morgan's laws formally proven from the axioms of set theory.
# பயன்பாட்டு மென்பொருள்

ஓபன் ஆபீஸ் ரைட்டர் சொல் செயலி
**பயன்பாட்டு மென்பொருள்** (*Application software*) மென் ஒருங்கு என்றும் அறியப்படுகிறது. இது ஒரு பணி ஒரு அல்லது பல குறிப்பிட்ட பணிகளை செய்ய உதவும் வகையில் வடிவமைக்கப்பட்ட கணினி மென்பொருள் ஆகும். எடுத்துக்காட்டாக நிறுவன மென்பொருள்கள், கணக்கீட்டு மென்பொருள், ஆஃபீஸ் சூட்ஸ், கிராபிக்ஸ் மென்பொருள் மற்றும் ஊடக பிளேயர்கள் (அ) ஊடக இயக்கிகளை (*Media player*) உள்ளடக்குகின்றன. பல பயன்பாட்டு நிரல்கள் ஆவணங்களை, கோப்புகளை கையாள்கின்றன.

## மேற்கோள்கள்
# தேசிய நபராக்கம்

பிரித்தானியாவும் சாம் அங்கிளும் கைக்கோர்த்த படிமம் முதல் உலகப் போரின் போது பிரித்தானிய-அமெரிக்க கூட்டணியை அடையாளப்படுத்தியது.
**தேசிய நபராக்கம்** (*national personification*) என்ற கருதுகோள் ஓர் நாட்டிற்கோ அதன் மக்களுக்கோ மாந்தவுருவகம் தருவதாகும்; இது அந்நாட்டைக் குறித்த கேலிச் சித்திரங்களிலும் பரப்புரைகளிலும் பயன்படுத்தப்படும்.

துவக்கதில் மேற்கத்திய உலகில், அறிவு மற்றும் போர்க் கடவுளான மினர்வா/அத்தீனாவின் தேசிய உருவாக்கத்தையும் உரோமை மாநிலத்தின் இலத்தீன் பெயரையும் கொண்டு வடிவமைக்கப்பட்டிருந்தது. இவற்றிற்கு எடுத்துக்காட்டுகளாக பிரித்தானியா, செருமானியா, ஐபெர்னியா, ஹெல்வெதியா மற்றும் போலோனியா ஆகியோரைக் கூறலாம். சாதாரண மனிதன் அல்லது குடிமகனை கொண்ட உருவகங்களுக்கு—நாட்டை உருவகப்படுத்தாது— இடாய்ச்சு மிகெல் மற்றும் ஜான் புல்லைக் காட்டாகக் கொள்ளலாம்.

தேசிய நபராக்கமும் தேசியச் சின்னமும் ஒன்றல்ல; சில நாடுகளில் மாந்தவுருவகமல்லாது தேசிய விலங்குகள் நாட்டைக் குறிக்கப் பயன்படுத்தப்படுகின்றன.

## காட்சிக்கூடம்

* ஜெர்மனியை குறிக்கும் செருமானியா ஓவியம்.
* உலகப்போர்களின் போது ஐக்கிய அமெரிக்கத் தரைப்படையின் பணியெடுப்பு பதாகையில் சாம் அங்கிள்
* பாரத மாதாவின் தங்க முலாம் பூசப்பட்ட சிலை.
* தமிழன்னையின் சிலை

## மேற்சான்றுகள்

## வெளியிணைப்புகள்

விக்கிமீடியா பொதுவகத்தில்,
 Personifications of nations
என்பதில் ஊடகங்கள் உள்ளன.

* A scholarly case study of the evolution of Deutscher Michel
* Kirsten Stirling: "The Image of the Nation as a Woman in Twentieth Century Scottish Literature"
# கோடிட்ட காகிதம்

கோடிட்ட காகிதத்துடன் கூடிய குறிப்பேடு
**கோடிட்ட காகிதம்** (Ruled paper) என்பது கையால் எழுதுவதற்கு வசதியாக கோடுகளுடன் அச்சிடப்பட்ட காகிதத்தினைக் குறிப்பதாகும். கோடுகள் பெரும்பாலும் நுண்ணிய அகலத்துடனும் வெளிர் நிற வண்ணங்களில் அச்சிடப்படுகின்றன. இவை சில சமயங்களில் ஏமாற்றுக் காகிதம் எனவும் அழைக்கப்படுகிறது. இதில் காணப்படும் ஓரங்கள் தத்தல் நிறுத்தங்களாகச் செயல்படலாம்.

## வரலாறு.

ஆரம்பகாலங்களில் காகிதத்தில் கைகளால் கோடுகள் வரையப்பட்டன. பின்னர் வார்ப்புருக்களளும் பயன்படுத்தப்பட்டன. சூன் 15, 1770 இல் பிரித்தானியக் கண்டுபிடிப்பாளர் ஜான் டெட்லோ "இசை மற்றும் பிற நோக்கங்களுக்காக காகிதத்தில் கோடிடும் இயந்திரத்திற்கான" காப்புரிமையினைப் பெற்றார்.

## பிராந்திய தரநிலைகள்

ஆளும் தளவமைப்புகளுக்கு, குறிப்பாக கல்வி அல்லது அரசாங்க எழுத்தர் நோக்கங்களுக்காக பிராந்திய தரநிலைகள் உள்ளன.

### சீனா

தொடக்கக் கல்வி மாணவர்கள் *தியான்சிகே* காகிதத்தைப் பயன்படுத்துகின்றனர் அதில் ஒவ்வொரு எழுத்துக்களையும் தனியாக எழுதுவதற்கான பெட்டிகள் உள்ளது. சில நேரங்களில் ஒவ்வொரு பெட்டியும் எழுத்தின் தொடர்புடைய விகிதாச்சாரத்திற்கும் சீன வேர் எழுத்துக்களின் கூறுகளுக்கும் உதவுவதற்காக செங்குத்தாக, கிடைமட்டமாக, குறுக்காகவோ பிரிக்கப்படுகின்றன.செருமனி

DIN 16552:1977- (கையால் எழுதுவதற்கான கோடுகள்) பள்ளி மாணவர்களால் பயன்படுத்தப்பட வேண்டிய காகித வகைகளைக் குறிப்பிடுகிறது.

### இந்தியா

தரப்படுத்தப்படாத பல வகைகளில் கோடிட்ட காகித குறிப்பேடுகள் இந்தியாவில் உள்ளன.

* **இரட்டை கோடிட்ட காகிதம்** - பொதுவாக 15 மிமீ இடைவெளியில் காணப்படுகின்றன. (தமிழ்நாட்டின் அரசுப் பள்ளிகளில் தமிழ் எழுத்துப் பயிற்சிக்காக வழங்கப்படுகிறது)
* **நான்கு கோடிட்ட காகிதம்** - கையெழுத்துப் பயிற்சிக்கானது
* **ஒற்றைக் கோடிட்ட காகிதம்** பொதுவாக 8 மிமீ இடைவெளியில் காணப்படும். (தேர்வுத் தாள்)
* **சதுர கணித காகிதம்** 5 மிமீ சதுர வடிவ கட்டம் கொண்டது.

## மேலும் காண்க

* பயிற்சிப் புத்தகம்

## மேற்கோள்கள்

## வெளி இணைப்புகள்

விக்கிமீடியா பொதுவகத்தில்,
 கோடிட்ட தாள்
என்பதில் ஊடகங்கள் உள்ளன.

* + வரைபட காகித வார்ப்புரு
	+ Incompetech can generate PDF files of graph and ruled paper with customizable spacing and sizes.
	+ RuledPaper.net ruled paper online generator.
	+ writingpaper.py is a Python script that can create French-ruled paper without the vertical lines.
# கம்பளம்

கம்பளம்
**கம்பளம்** (ஒலிப்பு) என்பது துணி வகையைச் சார்ந்த தள விரிப்பு ஆகும். கம்பளங்கள் நெய்தல் கம்பளம், பின்னல் கம்பளம், தடத்தையல் கம்பளம் (Tufted carpet) எனப் பல வகைகளாக உண்டு. கம்பளங்களில் பொதுவாக இரண்டு படைகள் இருக்கும் மேற்புறம் விரும்பிய நிறத்திலும், வடிவத்திலும் அமையும் நூற்கட்டுப் படை. மற்றது மேற்படை தாங்கியிருக்கும் புறப்படை. மேற்படை பெரும்பாலும், கம்பளி, பாலிபுரொப்பிலீன் முதலிய செயற்கை இழைகள் போன்றவற்றால் ஆன நூலினால் செய்யப்படுகின்றது.

## இவற்றையும் பார்க்கவும்

* பாரசீகக் கம்பளம்

## மேற்கோள்கள்
# வச்ரசத்துவர்

வஜ்ரம் மற்றும் மணியுடன் வஜ்ரசத்துவர்.
**வச்ரசத்துவர்** என்பது வஜ்ரயான பௌத்தத்தில் சமந்தபத்திரருடைய பெயர் ஆகும். வஜ்ரயான பௌத்தத்தில் பல புத்தர்களும் போதிசத்துவர்கள் வேறு வடிவில் வணங்கப்படுகின்றனர். வஜ்ரசத்துவர்,மஹாவைரோசன சூத்திரம் மற்றும் வஜ்ரசேகர சூத்திரத்தில் முக்கிய் பங்கு வகிக்கின்றார். இரண்டு சூத்திரங்களிலும், வஜ்ரசத்துவர் மஹாவைரோசன புத்தரிடமிருந்து தர்மத்தை தெரிந்து கொள்ளும் விதமாக பல்வேறு சடங்குகளை கற்கிறார். இதிலிருந்தே வஜ்ரயான பௌத்தம் பிறந்த்தாக கூறுவர்.

தந்திர பௌத்த சடங்குகளில், குரு மஹாவைரோசனராகவும் சீடர் வஜ்ரசத்துவராகவும் கருதிக்கொண்டு மேற்கூறிய சூத்த்ரங்களை மந்திரங்களாக உச்சாடனம் செய்வர்.

பௌத்த மறைபொருள்(esoteric) பிரிவை இவரே தோற்றுவித்ததாக கருதப்படுகிறது. வஜ்ரசத்துவர் நாகார்ஜுனருக்கு மறைபொருள் தந்திரத்தை தென்னிந்தியாவில் ஒரு ஸ்தூபியில் உபதேசித்ததாக கருதப்படுகிறது.

சில தந்திர பௌத்த பிரிவுகள், இவரை ஆதிபுத்தராக கருதிகின்றன

## மந்திரங்கள்

இவருடைய மந்திரம் **ஓம் வஜ்ரசத்த்வ ஹூம்(ॐ वज्रसत्त्व हूँ)** எனபது ஆகும். மேலும் இவருக்கு 100 எழுத்துக்களை கொண்ட மந்திரமும் பயன்படுத்தப்பட்டு வருகிறது.

## மேற்கோள்கள்

* Becoming Vajrasattva, 2nd Edition: The Tantric Path of Purification (2004) by Lama Yeshe, ISBN 978-0861713899, Wisdom Publications.
* Teachings from the Vajrasattva Retreat (1999) by Lama Thubten Zopa, ISBN 978-1891868047, Lama Yeshe Wisdom Archive, downloadable
* The Tantric Path of Purification: The Yoga Method of Heruka Vajrasattva (1994) by Lama Thubten Yeshe, ISBN 978-0861710201, Wisdom Publications.

## வெளி இணைப்புகள்

* வஜ்ரசத்துவரின் மந்திரம் சித்தம் எழுத்துகளில்

## இவற்றையும் பார்க்கவும்

* வஜ்ரயான பௌத்தம்
* போதிசத்துவர்
# வசுபந்து

| வசுபந்து |
| --- |
| சௌத்திராந்திக யோகசார தத்துவத்தை நிறுவிய காந்தார நாட்டு மகாயான பௌத்த அறிஞர். |
| பணி | பௌத்த துறவி |
| அறியப்படுவது | யோகசாரம் |
| சமயம் | பௌத்தம் |

ஜப்பான் நாட்டு, நராவில் உள்ள கொபுஜி கோயிலில் வசுபந்துவின் 186 செ. மீ., உயரமுள்ள மரச்சிற்பம், ஆண்டு 1208
**வசுபந்து** (Vasubandhu) கி பி 4 முதல் 5-ஆம் நூற்றாண்டில் வாழ்ந்த காந்தார நாட்டு மகாயான பௌத்த துறவியும் அறிஞரும் ஆவார். இவரை **இரண்டாம் புத்தர்** என்று பௌத்தர்கள் அழைப்பர். பௌத்தர்களின் மும்மணிகளில் (திரிபிடகம்) ஒன்றான *அபிதம்மத்தை* அடிப்படையாகக் கொண்டு, தனது உடன் பிறந்தவரும், பௌத்த துறவியுமான ஆசங்காவுடன் இணைந்து யோகசாரம் எனும் தத்துவப்பள்ளியையும் (School of Philosophy) நிறுவியவர்.

பின்னர் ஈனயானத்தின் பழமைப் பிரிவான சௌத்திராந்திகம் மற்றும் மகாயனத்தின் உட்பிரிவான யோகசாரம் ஆகியவற்றின் தத்துவங்களை இணைத்து புதிதாக சௌத்திராந்திக யோகசாரம் தத்துவப்பள்ளியை நிறுவியவர்.

புத்தரின் உபதேசங்களுக்கு விளக்க உரை வழங்கிய ஆறு அறிஞர்களில் (ஆறு அணிகலன்களில்) வசுபந்துவும், அவரது உடன்பிறந்தவரான ஆசங்காவும் முக்கியமானவர்கள் ஆவர். முதலாம் சந்திரகுப்தர் காலத்தில் வாழ்ந்தவர்.

வசுபந்துவின் சௌத்திராந்திக-யோகசார தத்துவப் பள்ளியின் தூண்களாக தருமபாலர், திக்நாகர் மற்றும் தர்மகீர்த்தி விளங்கினார்கள்.

கிழக்கு ஆசிய நாடுகளில் குறிப்பாக சீனா மற்றும் ஜப்பான் நாட்டு மக்களால் வசுபந்து நன்கு அறியப்பட்டவர். ஜப்பான் நாட்டின் நரா நகரத்தில் உள்ள கொபுஜி பௌத்த விகாரையில், கி பி 1208-ஆம் ஆண்டில் செய்த 186 செண்டி மீட்டர் உயரமுள்ள வசுபந்துவின் மரச் சிற்பம் உள்ளது.

## இதனையும் காண்க

* சௌத்திராந்திகம்
* யோகசாரம்
* சௌத்திராந்திக யோகசாரம்

## மேற்கோள்கள்

## வெளி இணைப்புகள்

* Vasubandhu: Entry at the Internet Encyclopedia of Philosophy
* Multilingual edition of Triṃśikāvijñapti in the Bibliotheca Polyglotta
# மூவுடல் தத்துவம்

**மூவுடல் தத்துவம்** (Three Bodies Doctrine (Vedanta): என்பது இந்து சமய வேதாந்தங்களில் ஒன்று. வேத சாஸ்திரங்களான உபநிடதங்கள் மனிதனை ஆன்மா என்றும் ஜீவாத்மா என்றும் அழைக்கின்றன. மனிதன், உலகில் சுக துக்க அனுபவங்களைப் பெறுவதற்கு "தூல உடல்" (Gross body or Sthula Sharira), "நுண்ணுடல்" (சூக்கும உடல்) (Subtle body or Linga Sharira), "காரண உடல்" (Causal body or Karana Sharira) எனும் மூன்று உடல்களைக் கொண்டுள்ளான்.

## தூல உடல்

மனிதனின் தூல உடல் ஆகாயம், வாயு, அக்கினி, நீர், பூமி எனும் பஞ்சபூதங்களால் ஆனது. கருவில் இடம் பெறுதல் (அஸ்தி), பிறந்த பிறகு வளர்ச்சி அடைதல் (ஜாயதே), வளர்தல் (வர்ததே), இளமை, வாலிபம், முதுமை போன்ற மாறுபாடுகளுக்கு உட்படுதல் (விபரிணமதே), மூப்பின் காரணமாக தளர்ச்சி அடைதல் (அபச்சியதே), இறுதியில் மரணமடைதல் (நாசம்) எனும் ஆறு மாற்றங்களுக்கு (ஷட் விகாரம்) உள்ளாவது. தன்னாலும் பிறராலும் காணக்கூடியது. சுமார் நூறு ஆண்டுகால வாழ்நாள் கொண்டது.

## சூக்கும உடல்

சூக்கும உடல்
மனிதனின் சூக்கும உடல், கண், காது, மூக்கு, நாக்கு, தோல் ஆகிய ஐந்து ஞானேந்திரியங்கள், வாய், கை, கால், குதம், குறி ஆகிய ஐந்து கர்மேந்திரியங்கள், பிராணன், அபானன், வியானன், உதானன், சமானன் ஆகிய பஞ்ச பிராணன்கள் மற்றும், மனம் ஆகிய 16 நுண் உடல்களைக் கொண்டது. இச்சூக்கும உடல் பிரளய காலம் வரை வாழ்நாள் கொண்டது.

## காரண உடல்

இவ்விரண்டு உடல்களுடன் சீவாத்மாவிற்கு காரண உடலும் (காரண சரீரம்) உண்டு. இவ்வுடல் தனி உடல் அல்ல. தூல, சூக்கும உடல்கள் வெளிப்படும் முன் இருக்கின்ற விதை உறக்க கால நிலை போன்றது. எவ்வாறு விதை, மரமாக வெளிப்படுகிறதோ அவ்வாறே காரண உடல், சூக்கும உடலாகவும், தூல உடலாகவும் வெளிப்படுகிறது. பிரளய காலத்தில் சூக்கும உடலும், தூல உடலும் காரண உடலுடன் ஒடுங்கிவிடுகின்றன. விதேக முக்தி நிலையில் மட்டுமே அனைத்து உடல்களும் அழிகின்றன.

## மேற்கோள்கள்

## சான்றாவணம்

* பிரகதாரண்யக உபநிடதம், இரண்டாம் அத்தியாம், அஜாதசத்ரு பிரம்மானம், மந்திரம் 17.
# ஆனாபானாசதி

**ஆனாபானாசதி** (Mindfulness of Breathing) புத்தபகவானால் அருளப்பட்ட தியானமுறைகளுள் ஒன்றாகும். ஆனாபானசதி என்பது விழிப்புடன் மூச்சினை அவதானித்தல் எனப் பொருள்படும். புத்தபகவானால் அருளப்பட்ட சத்திபாதன சூத்திரத்தில் ஆனாபானாசதி பற்றிக் குறிப்பிடப்பட்டுள்ளது. ஆனாபானாசதி (சமஸ்கிரதத்தில் ஆனாபானா ஸ்மிருதி) “ஆனா“, ”ஆபானா“, ”சதி” என்னும் சொற்களின் கூட்டாகும். ஆனா என்பது உட்சுவாசத்தினையும், ஆபானா என்பது வெளிச் சுவாசத்தினையும், சதி என்பது விழிப்புடனவதானித்தலையும் குறிக்கும்.

## தியானமுறை

இப்பயிற்சியை மேற்கொள்வதற்குச் சாதகன் வனத்திற்கோ, மரத்தின் அடிக்கோ, அல்லது வெறுமையான இடத்திற்கோ சென்று பத்மாசனமிட்டு அமர்ந்து தனது கண்களை மூடிக் கைகளை மடியில் வைத்து மனத்தை உடல் உணர்வுகளிற் செலுத்தி தனது உடல் தளர்வாயிருத்தலை உறுதி செய்யவேண்டும். இது மனத்தினை ஓரளவு அமைதியுறச் செய்வதற்கேயாம்.

பின் மனத்தைச் சுவாசத்திற் திருப்பவேண்டும். உள்மூச்சு, வெளிமூச்சு என்பன மூக்கு நுனியில் அல்லது மேலுதட்டில் செல்வதை விழிப்புடன் அவதானித்தல் வேண்டும். மூச்சை வலிந்து உள்ளிளுக்கவோ வெளியேற்றவோ கூடாது. மாறாக இயற்கையான மூச்சினை விழிப்புடன் அவதானிக்க வேண்டும்.

## மேற்கோள்கள்
# தானமளித்தல்

தானம் என்பது ஈகையை அல்லது கொடையை குறிக்கிறது.
**தானம்** (தேவநாகரி: दान) என்ற சொல் சமசுகிருதம் மற்றும் பாளி மொழி சொல்லாகும். இது தமிழ் மொழியில் 'ஈகை' எனும் சொல்லால் குறிப்பிடப்படுறது. இந்திய தத்துவங்களில் தர்மம் செய்தல் எனப்படுகிறது.

'தான்' என்ற வார்த்தை மருவி 'தானம்' என்ற உச்சரிப்பாக மாறியது.

இந்து சமயம், பௌத்தம், சைனம் மற்றும்  சீக்கிய மதங்களில் தானம் செய்வது ஒரு அடிப்படை ஒழுக்கமாக பயிற்றுவிக்கப்படுகிறது.

இது துன்பத்தில் இருக்கும் ஒரு நபருக்கோ தேவையுள்ள ஒரு நபருக்கோ கொடையாக கொடுப்பதை குறிக்கிறது.

ஒருவன் சமுதாயத்தில் பலருக்கும்  செய்யும் கொடை மற்றும் சமுதாய மேம்பாடுக்கான செயலை குறிக்கிறது.

வரலாற்று பதிவுகளின்  படி,வேத காலம் தொட்டு தானம் என்பது இந்திய மரபுகளில் ஒரு பழங்கால நடைமுறை ஆகும்.

## இலக்கியம்

பண்டைய தமிழ் நூலான திருக்குறளில்,அதிகாரம் 22 ஒப்புரவறிதல், மற்றும் அதிகாரம் 23 ஈகை என்ற இரு அதிகாரத்திலும் தானம் பற்றிக் குறிப்பிடப்படுகிறது.

## இந்து மதம்

**தானம்** (சமசுகிருதம்: दान) என்பது பெரும்பாலும் நன்கொடை மற்றும் தொண்டு செய்வதை குறிக்கிறது.

இந்துக்களின் மத சடங்களின் போதும் திருவிழாக்கள், பண்டிகைகள் மற்றும் பல்வேறு சூழல்களிலும் தானம் செய்வதை பழக்கமாக கொண்டுள்ளனர்.

## பெளத்தம்

## சமண மதம்

## சீக்கியம்

## மேலும் படிக்க

## வெளி இணைப்புகள்

## குறிப்புகள்
# மௌத்கல்யாயனர்

| மௌத்கல்யாயனர் |
| --- |
| பதவி | வாமசாவகன் (புத்தரின் இடது கை) முதன்மைச் சீடர்களில் ஆனந்தருக்கு அடுத்த இரண்டாமவர். |
| சுய தரவுகள் |
| பிறப்பு | கி மு 568 கோலிதா கிராமம், மகதம் |
| இறப்பு | கி மு 484 (84-வது வயதில்)
 காலசிலா குகை, மகதம் |
| சமயம் | பௌத்தம் |
| தேசியம் |  இந்தியன் |
| பெற்றோர் | மொக்கலீ (தாயார்) |
| பணி | பௌத்த துறவி |
| பதவிகள் |
| ஆசிரியர் | கௌதம புத்தர் |
|
மாணவர்கள்
* இராகுலன் முதலானவர்கள்
 |

**மௌத்கல்யாயனர்** (Maudgalyāyana) {{இந்தி|मौद्गल्यायन}} (கி மு 568 - 484) கௌதம புத்தரின் முதன்மைப் பத்து சீடர்களில் ஆனந்தருக்கு அடுத்து இரண்டாவதாக விளங்கியவர். கௌதம புத்தருக்கு இடது கையாக விளங்கியவர்.

வேதியர் குடியில் பிறந்த இவரின் தாயார் பெயர் மொக்கலீ ஆகும். புத்தத்தன்மை பெற்றவர்களில் சுபூதி மற்றும் சாரிபுத்திரர் உடன் இவரும் ஒருவராவார். தெய்விக ஆற்றல் பெற்ற புத்தரின் சீடர்களில் ஒருவர். மற்றவர் சாரிபுத்திரர் ஆவார்.

கௌம புத்தரின் மகன் ராகுலனுக்கு குருவாக அமைந்தவர்.

வயது முதிர்வின் போது புத்தரிடமிருந்து விடை பெற்று, தான் பிறந்த மகதத்தின் கோலிதா கிராமத்திற்கு திரும்பிச் செல்கையில் காலசிலா நகரத்தில் உள்ள ஒரு குகை அருகே கள்வர்களின் வாளால் கொல்லப்பட்டார்.

## மேற்கோள்கள்

## வெளி இணைப்புகள்

* Life of Maha-Moggallana by Hellmuth Hecker
* Nichiren Daishonin speaks about Maudgalyayana.
* Jack Daulton, "Sariputta and Moggallana in the Golden Land: The Relics of the Buddha's Chief Disciples at the Kaba Aye Pagoda" பரணிடப்பட்டது 2016-08-03 at the வந்தவழி இயந்திரம்
# சிராவகர்

**சிராவகர்** அல்லது **சிரமணர்** (Sravaka), பௌத்த மற்றும் சமண சமய சாத்திரங்களில், சமய தரும உபதேசங்களை கேட்பவர்களையும், சமயத்தை பின்பற்றுபவர்களையும் குறிப்பதாகும். சில சமயங்களில் பௌத்தத்தில் குறிப்பிடத்தக்க பிக்குகளையும், பிக்குணிகளையும், உபாசகர்களையும் சிராவகர்கள் என்று அழைப்பர்.

## மேற்கோள்கள்

## வெளி இணைப்புகள்
# சாரநாத்

| சாரநாத் இசிபதனம்
सारनाथசாமாத, மிரிகதாவ, மிகதாய, ரிசிபட்டணம், இசிபத்தான |
| --- |
| நகரம் |
| தாமேக் தூபி, சாரநாத் |
| நாடு | இந்தியா |
| மாநிலம் | உத்தரப் பிரதேசம் |
| மொழிகள் |
|  • அதிகாரபூர்வம் | இந்தி |
| நேர வலயம் | ஒசநே+5:30 (இசீநே) |

 சாரநாத் குன்றில் அமைந்த சௌகந்தி தூபி
**சாரநாத்** அல்லது **இசிபதனம்** (*Sarnath*) என்பது இந்தியாவின் உத்தரப் பிரதேச மாநிலத்தில் வாரணாசிக்கு 10 கி.மீ. வட-கிழக்கே அமைந்துள்ள ஒரு வரலாற்றுப் புகழ் மிக்க நகரம் ஆகும். இவ்வூரில் அமைந்துள்ள மான் பூங்காவிலேயே கௌதம புத்தர் தனது முதல் போதனையான தர்மம் என்பதைப் போதித்தார்.

இங்கிருந்து ஒரு கி.மீ. தொலைவில் உள்ள சிங்பூர் என்ற இடத்திலேயே சைன மதத்தின் 11வது தீர்த்தங்கரர் என அழைக்கப்படும் சிரேயன்சுவநாதர் பிறந்த இடமாகும். இங்குள்ள அவரது கோவில் ஓர் ஆன்மிக சுற்றுலாத் தலமாக விளங்குகிறது.

சாரநாத் (*மான்களின் நகரம்*) என்ற இந்நகரம் சாமாத, மிரிகதாவ (மான் பூங்கா), மிகதாய, இசிபதனம் (ரிசிகள் தரையிறங்கிய இடம்) எனப் பல பெயர்களில் வழங்கி வருகின்றது. புத்தரால் குறிப்பிடப்பட்டுள்ள இசிபதனம் என்ற தலம் பௌத்தர்கள் தரிசிக்க வேண்டிய நான்கு பௌத்த தலங்களில் ஒன்றாகக் கூறப்படுகிறது.

குப்தர்கள் காலத்தில் சாரநாத் குன்றில் எண்கோண வடிவ சௌகந்தி தூபி நிறுவப்பட்டது.

## இதனையும் காண்க

 இரட்டை சிங்கப் போதிகைகள், சாரநாத்
* அசோகரின் தூண்கள்
* அசோகர் கல்வெட்டுக்கள்
* பௌத்த யாத்திரைத் தலங்கள்
* பௌத்த தொல்லியற்களங்கள்

## படக்காட்சியகம்

* தர்மராஜிக தூபி
* தூபியில் பிராமி எழுத்துக்கள்
* சாரநாத்தில் புத்தரின் சிலை
* திகம்பர சமணக் கோயிலின் உட்புறக் காட்சி
* திபெத்திய பௌத்தக் கோயில், சாரநாத்
* இலங்கை பௌத்தர்களின் விகாரை, சாரநாத்
* மௌரிய படைவீரன், சாரநாத்
* மௌரிய குதிரை வீரன், சாரநாத்
* யானையின் தூபி, சாரநாத்

## குறிப்புகள்

## வெளி இணைப்புகள்

* சாரநாத் தூபியின் காணொளி
* சாரநாத் தூபியின் காணொளி
# கொல்ல ஆண்டு

கேரளத்தில் காலத்தை அறிய **கொல்ல ஆண்டு** முறையைப் பயன்படுத்துவர்; இதை **மலையாள ஆண்டு** என்றும் அழைப்பர். பொ.ஊ. 823-ல் இந்த ஆண்டு தொடங்கியதாக நம்புகின்றனர்.
வேணாட்டு அரசர் உதய மார்த்தாண்ட வர்மா என்பவர் இந்த ஆண்டினை பயன்படுத்தினார் எனக் கருதுகின்றனர். சிங்கம், கன்னி உட்பட 12 மலையாள மாதங்கள் உள்ளன.

## மாதங்கள்

மலையாள மாதங்களும் பிற மாதங்களும்| மலையாள மாதம் | கிரிகோரியன் நாட்காட்டி | தமிழ் மாதம் | சக மாதம் |
| --- | --- | --- | --- |
| சிங்கம் | ஆகஸ்டு - செப்டம்பர் | ஆவணி | ஸ்ராவணம்-பாத்ரம் |
| கன்னி | செப்டம்பர்-அக்டோபர் | புரட்டாசி | பாத்ரம்-ஆஸ்வினம் |
| துலாம் | அக்டோபர்-நவம்பர் | ஐப்பசி | ஆஸ்வினம்-கார்த்திகம் |
| விருச்சிகம் | நவம்பர்-டிசம்பர் | கார்த்திகை | கார்த்திகம்-ஆக்ரஹாயணம் |
| தனு | டிசம்பர்-சனவரி | மார்கழி | ஆக்ரஹாயணம்-பௌஷம் |
| மகரம் | சனவரி-பிப்பிரவரி | தை | பௌஷம்-மாகம் |
| கும்பம் | பிப்பிரவரி-மார்ச்சு | மாசி | மாகம்-பால்குனம் |
| மீனம் | மார்ச்சு-ஏப்ரல் | பங்குனி | பால்குனம்-சைத்ரம் |
| மேடம் | ஏப்ரல்-மே | சித்திரை | சைத்ரம்-வைசாகம் |
| இடவம் | மே-சூன் | வைகாசி | வைசாகம்-ஜ்யேஷ்டம் |
| மிதுனம் | சூன்-சூலை | ஆனி | ஜ்யேஷ்டம்-ஆஷாடம் |
| கர்க்கடகம் | சூலை-ஆகஸ்டு | ஆடி | ஆஷாடம்-ஸ்ராவணம் |

## மேலும் பார்க்க

* சாலிவாகன ஆண்டு

## சான்றுகள்

## வெளியிணைப்புகள்

*
# நாட்காட்டி (மென்பொருள்)

**நாட்காட்டி** மென்பொருள் என்பது நாட்காட்டியை மையப்படுத்தி, நிகழ்வுகள், முன்பதிவுகள், தொடர்புகள் ஆகியவற்றை மேலாண்மை செய்ய உதவும் மென்பொருள் ஆகும். தண்டர்பேர்ட், கூகிள் நாட்காட்டி, அவுட்லுக் போன்றவை நாட்காட்டி மென்பொருட்களைக் கொண்டுள்ளன.

## நிரலாக்கம்

பல்வேறு மென்பொருட்கள் நாட்காட்டிகளை நிறுவ நிரலகங்களைக் கொண்டுள்ளன.

## மேற்கோள்கள்
# இரண்டாம் துருக்கியக் ககானரசு

| இரண்டாம் துருக்கியக் ககானரசு𐱅𐰇𐰼𐰰:𐰃𐰠 *துருக் ஏல்* |
| --- |
| 682–744 |
|
அசீனா பழங்குடியினத்தின் முத்திரை
 |
| பொ. ஊ. 720இல் இரண்டாம் துருக்கியக் ககானரசின் தோராயமான வரைபடம். |
| நிலை | கானரசு (நாடோடிப் பேரரசு) |
| தலைநகரம் | ஒதுகென் (கோடை கால முகாம்)
Yarγan yurtï (winter camp) |
| பேசப்படும் மொழிகள் | பழைய துருக்கியம் (அலுவல் சமயம்) |
| சமயம்  | தெங்கிரி மதம் (அலுவல் சமயம்) |
| அரசாங்கம் | வாரிசு வழி முடியாட்சி |
| ககான் |   |
|  |
| • 682 – 691  | எல்தெரிசு ககான் |
| • 691 – 716  | கப்யன் ககான் |
| • 716  | இனல் ககான் |
| • 716 – 734  | பில்கா ககான் |
| • 744  | ஓசுமிசு ககான் |
|  |
| தர்கன் |   |
|  |
| • 682 – 716  | தோன்யுகுக் |
| • 716 – 731  | குல் திகின் |
|  |
| சட்டமன்றம் | குறுல்த்தாய் |
| வரலாறு |   |
|  |
| • தொடக்கம்  | 682 |
| • முடிவு  | 744 |
|  |
|

|  |  |
| --- | --- |
| **முந்தையது** | **பின்னையது** |
|

|  |  |
| --- | --- |
|  | மேற்கு துருக்கியக் ககானரசு |
|  | கிழக்கு துருக்கியக் ககானரசு |
|  | தாங் அரசமரபு |

 |

|  |  |
| --- | --- |
| உயுகுர் ககானரசு |  |
| எனிசை கிர்கிசு ககானரசு |  |
| துருகேசு |  |

 |

 |

**இரண்டாம் துருக்கியக் ககானரசு** (Second Turkic Khaganate) என்பது நடு மற்றும் கிழக்காசியாவில் இருந்த ஒரு கானரசு ஆகும். இது கோக் துருக்கியர்களின் ஒரு பிரிவான அசீனா இனத்தவரால் நிறுவப்பட்டது. இந்தக் கானரசு உருவாவதற்கு முன்னர் கிழக்குத் துருக்கியக் ககானரசு மற்றும் தாங் அரசமரபின் ஆட்சி ஆகியவை நடைபெற்றன. இந்தக் கானரசானது ஒர்கான் ஆற்றின் ஒதுகன் என்ற இடத்தை மையமாகக் கொண்டிருந்தது. இந்தக் கானரசுக்குப் பிறகு இதன் குடிமக்கள் தோகுஸ் ஒகுஸ் கூட்டமைப்பை நிறுவினர். இந்தக் கூட்டமைப்பு உயுகுர் ககானரசாக உருவானது.

## உசாத்துணை
# திம்பு

| திம்பு |
| --- |
| திம்பு |
| நாடு | பூட்டான் |
| மாவட்டம் | திம்பு மாவட்டம் |
| ஏற்றம் | 7,656 ft (2,320 m) |
| மக்கள்தொகை  (2017) |
|  • மொத்தம் | 1,14,551 |

**திம்பு** (**Thimbu அல்லது Thimphu**), பூடான் நாட்டின் தலைநகரமும் நாட்டின் மிகப்பெரிய நகரமும் ஆகும். பூட்டானின் மேற்கு மத்தியப் பகுதியில் சாங்காக் பள்ளத்தாக்குப்பகுதியில் அமைந்துள்ள திம்பு 1961 இல் அதன் தலைநகரமானது. மேலும் இது திம்பு மாவட்டத்தின் நிர்வாகத் தலைநகரமாக உள்ளது. பூட்டானின் அரசியல் மற்றும் பொருளாதார நகரமாகவும் விளங்குகிறது. விவசாயம் மற்றும் அது சார்ந்த தொழில்கள் இங்கு நடைபெற்கின்றன. 2017-ஆம் ஆண்டின் மக்கள்தொகை கணக்கெடுப்பின் படி, திம்பு நகரத்தின் மொத்த மக்கள் தொகை 1,14,551 ஆகும். ஒரு சதுர கி.மீ இல் 4,389 மக்கள் வாழ்கின்றனர். இதுவே இந்நாட்டின் மக்கட்தொகை மிகுந்த பகுதியாகும். தலைநகரான திம்புவில் விமான நிலையம் இல்லை. அருகில் உள்ள பாரோ நகரில் விமான நிலையம் உள்ளது. இந்நகரம் இமயமலையில் 2,320 மீட்டர் (7,656 அடி) உயரத்தில் அமைந்துள்ளது.

## மேற்கோள்கள்
# வேட்டை நாய்

தமிழ் நாட்டின் ஒரு வேட்டை நாய் இனம்
**வேட்டை நாய்** என்பது கண்ணில் தென்படும் இரையை வேட்டையாடுவதற்காகவே வேட்டைக்காரர்களால் வளர்க்கப்படுகின்றன. அந்த நாய்களுக்கு, தாங்கள் எதைத் தாக்குகிறோம், எதற்காக தாக்குகிறோம் என்பது போன்ற புரிதல்கள் இருப்பதில்லை. தமிழ்நாட்டில் வேட்டைக்காரர்களால் விரும்பு வளர்க்கப்படும் வேட்டை நாய் வகைகளில் சில;

1. இராஜபாளையம் நாய்
2. கோம்பை நாய்
3. சிப்பிப்பாறை நாய்
4. கன்னி நாய்

## மேலும் படிக்க

* Hunting dogs constellation Canes Venatici
* Deeley, Martin. "Working Gundogs: An Introduction to Training and Handling. (1990, reprinted 2002) The Crowood Press. பன்னாட்டுத் தரப்புத்தக எண் 1-85223-764-3.
* Fergus, Charles. *Gun Dog Breeds, A Guide to Spaniels, Retrievers, and Pointing Dogs*, The Lyons Press, 2002. பன்னாட்டுத் தரப்புத்தக எண் 1-58574-618-5
* Roettger, Anthony Z. and Schleider, Benjamin H. III. (2004) Urban Gun Dogs: Training flushing dogs for home and field. The Writer's Collective. பன்னாட்டுத் தரப்புத்தக எண் 1-59411-050-6

## மேற்கோள்கள்

## வெளி இணைப்புகள்

* வளர்த்தவரை கோடீஸ்வரராக மாற்றிய வேட்டை நாய் பரணிடப்பட்டது 2016-03-07 at the வந்தவழி இயந்திரம்
* இராஜபாளையம் நாய் - அறிந்ததும் அறியாததும்
* ராஜபாளையம் நாய்
# கிளைச்சாலை

கிளைச்சாலை ஒன்று மூன்றாவது நகரினை எவ்வாறு இணைக்கிறது என்பதைக் காட்டும் வரைபடம்
**கிளைச்சாலை** (*Spur route*) என்பது ஒரு நீண்ட, மிக முக்கியமான சாலையான நெடுஞ்சாலை, மாநிலங்களுக்கு இடையேயான நெடுஞ்சாலை அல்லது எந்திரப் பாதையின் ஒரு கிளைச் சாலையாகும். ஒரு புறவழிச்சாலை அல்லது சுற்றுவழி கிளைப் பாதையாகக் கருதப்படுவதில்லை. ஏனெனில் இது பொதுவாக மற்றொரு அல்லது அதே பெரிய சாலையுடன் மீண்டும் இணைகிறது.

இந்தியத் தேசிய நெடுஞ்சாலைகள் முக்கிய தேசிய நெடுஞ்சாலைகளின் கிளைச்சாலை வழித்தடங்களை எழுத்து பின்னொட்டுகளுடன் குறிப்பிடுகிறது. எடுத்துக்காட்டாக, தேசிய நெடுஞ்சாலை 1 பல வழித்தடங்களைக் கொண்டுள்ளது. இதனைத் தேசிய நெடுஞ்சாலை 1அ, தேசிய நெடுஞ்சாலை 1ஆ, தேசிய நெடுஞ்சாலை 1இ, தேசிய நெடுஞ்சாலை 1ஈ எனப்படுறது. இதில் குறுகிய பாதை வெறும் 6 கிலோமீட்டர் (3.7 mi) நீளமுடையது (தே. நெ. 1இ). தேசிய நெடுஞ்சாலை கிளைச்சாலையில் மிக நீளமானது 663 கிலோமீட்டர் (412 mi) தூரமுடையது தே. நெ. 1அ. இந்த உந்துவிசை வழித்தடங்கள் அடிப்படையில் தாய் தேசிய நெடுஞ்சாலையிலிருந்து உருவாகினாலும். இவை இரண்டாம் நிலை நிலையில் மட்டுமல்ல, சில உந்துவிழி வழித்தடங்களையும் இந்தியாவின் முக்கிய நகரங்களையும் இணைக்கின்றன. உதாரணமாக, சம்மு காசுமீர் மாநிலத்தின் தலைநகரான சிறீ நகரினை தே. நெ. 1அ என்ற விரைவுச் சாலை பிற நகரங்களுடன் இணைக்கின்றது. இந்தியாவில் துறைமுகங்களை இணைக்க சில கிளைச்சாலைகள் பயன்படுத்தப்படுகின்றன. பாராதீப், இதன் முதன்மைச் சாலை, தேசிய நெடுஞ்சாலை 5 உடன் இணைக்கும் தேசிய நெடுஞ்சாலை 5அ-வினையும், தூத்துக்குடியினைத் தேசிய நெடுஞ்சாலை 7 உடன் இணைக்கும் தே. நெ. 7அ ஆகும்.

## மேலும் காண்க

* வட்டச் சாலை

## மேற்கோள்கள்